ไฟแนนซ์ทูเดย์
มึนงงกับแผนฟื้นฟูธนาคารอิสลามแห่งประเทศไทย หรือไอแบงก์ ที่กรรมการผู้จัดการคนใหม่ ธานินทร์ อังสุวรังษี ประกาศว่าจะหยุดปล่อยกู้ก่อน เพื่อแก้หนี้ จนทำให้บิ๊กกระทรวงการคลังต้องออกมาเบรกว่า ไม่เห็นด้วย เพราะจะยิ่งทำให้หนี้เสียของไอแบงก์เพิ่มสูงยิ่งขึ้นไปอีก
19 ก.พ. 2556

มึนงงกับแผนฟื้นฟูธนาคารอิสลามแห่งประเทศไทย หรือไอแบงก์ ที่กรรมการผู้จัดการคนใหม่ ธานินทร์ อังสุวรังษี ประกาศว่าจะหยุดปล่อยกู้ก่อน เพื่อแก้หนี้ จนทำให้บิ๊กกระทรวงการคลังต้องออกมาเบรกว่า ไม่เห็นด้วย เพราะจะยิ่งทำให้หนี้เสียของไอแบงก์เพิ่มสูงยิ่งขึ้นไปอีก 
...ช.ชดาคันปากอยากบอกว่า ปัญหาของเอสเอ็มอีแบงก์และไอแบงก์นั้น รัฐบาลและกระทรวงการคลังต้องรับผิดไปส่วนหนึ่ง เพราะปล่อยให้การเมืองแทรกแซง โดยเฉพาะการไล่คนเก่า จะเอาคนของตัวเองมาเสียบ เล่นกระพือข่าว กระทืบคนทุกวัน พนักงานแบงก์หน้าไหนจะกล้าอนุมัติอะไร เกิดสุญญากาศขึ้นในแบงก์ หนี้ที่เคยดีก็เลยกลายเป็นหนี้เน่า เพราะไม่มีคนบริหารจัดการ สถานการณ์เลยอ่วมอรทัยอย่างที่เห็นอยู่
...ส่วนเรื่องทุจริตนั้น ผลสอบของแบงก์ชาติ ที่ส่งให้คลังนั้นละเอียดยิบ แต่คลังไม่ได้เอาไปใช้ในการปรับปรุงแก้ไขพัฒนาระบบงานของแบงก์รัฐ แต่กลับเอาไว้ใช้ต่อรอง ส่งคนไปนั่งในบอร์ดแบงก์และเป็นผู้บริหาร ดูไปแล้วการแก้ไขปัญหาแบงก์รัฐวังเวงมาก
...หากจะครอบงำแบงก์รัฐ ก็ขอให้ละเว้นธนาคารออมสินไว้เถิด เห็นแก่รากเหง้าของธนาคารนี้ อย่าได้ทำให้ง่อยเหมือนแบงก์รัฐอื่นๆ เลย